श्रीजी प्रभु की हवेली में फागोत्सव की धूम, रसिया की बिखरी स्वर लहरिया
श्रीजीप्रभु की हवेली में इन दिनों फागोत्सव की धूम मची हुई। हवेली परिसर गुलाल अबीर से महक रहा है। हवेली का कोना-कोना रसिया धमार की स्वर लहरियों से गूंजायमान है। गुरुवार को राजभोग झांकी में मुखिया बावा ने श्रीजी प्रभु को अनूठा शृंगार अंगीकार कराया। आरती उतारकर कीर्तनकारों ने विविध राग में होली खेले रे नंद को लाला..., वृंदावन से आई है गुजरिया..., सरीखे पदों का गान कर श्रीजी प्रभु पर रिझाया। मुखिया बावा ने धवल पिछवई खंड पर गुलाल अबीर से कलात्मक चिड़िया उकेरी। वैष्णवों पर भी गुलाल अबीर का छिड़काव कर सभी को भक्ति में सराबोर किया। ब्रजवासियों ने चंग ढप की थाप पर महिमा बड़ी गोवर्धन की..., कान्हा गिरिवर धर लियो..., जैसे रसिया की रसधार बहाकर वैष्णवों को भाव-विभोर किया।
तिलकायतका जन्मदिवस कल
श्रीजीमंदिर के तिलकायत राकेश महाराज का जन्मदिवस शनिवार को धूमधाम से मनाया जाएगा। इस मौके पर श्रीजी प्रभु नवनीतप्रियजी में गुलाल कुंड का मनोरथ और श्रीजी प्रभु को अनूठा शृंगार धराया जाएगा।
mai_Deva hin_Deva npi_Deva hin_Deva